Խորեն Լևոնյան

**Խորեն Արմենի Լևոնյան** (), հայ դերասան և հաղորդավար։ Հայաստանի վաստակավոր արտիստ (2017)։

Խորեն Աբրահամյանի թոռը։

## Կենսագրություն
Խորեն Արմենի Լևոնյանը սովորել է Երևանի Եղիշե Չարենցի անվան թիվ 67 միջնակարգ դպրոցում։ Մանուկ հասակում և աշակերտության տարիներին խաղացել է տարբեր ֆիլմերում՝ Պ. Ջակոմետտիի «Ոճրագործի ընտանիքը» (1987), Խաչիկ Դաշտենցի «Ռանչպարների կանչը» (1990), Հ. Իբսենի «Դոկտոր Ստոկման» (1992), որտեղ մարմնավորել է Ստոկմանի որդու դերը, Գ. Գորինի «Քին» (1993)։

18 տարեկանում ընդունվել է Երևանի թատրոնի և կինոյի պետական ինստիտուտ՝ դերասանական բաժին, որտեղ սովորել է 4 տարի (2001-2005)։ Շարունակելով դերասանական գործունեությունը՝ նա ելույթ է ունենում Սունդուկյանի անվան ազգային ակադեմիական և Ղափլանյանի անվան դրամատիկական թատրոնների բեմերում։ Համալսարան ընդունվելու առաջին տարում սկսել է աշխատել Հայաստանի հանրային հեռուստաընկերությունում` որպես կրկնօրինակող, ապա նաև երաժշտական նախագծերի և համերգների վարող։ 2007-2009 թվականին մասնակցել է Հայաստանի հանրային հեռուստաընկերության «Երկու աստղ» երաժշտական նախագծին։ 2010 թվականից վարում է «Երգ երգոց» երաժշտական հաղորդաշարը։

2011-2013 թվականներին եղել է «Երևան» կինոստուդիայի տնօրեն։

## Ֆիլմեր
* «Ոճրագործի ընտանիքը»
* 2006 թվականին՝ արդեն ավարտած լինելով թատերական ինստիտուտը, Խորեն Լևոնյանը սկիզբ է դնում դերասանական կարիերային։ Նա որպես դերակատարում ունեցավ «Մեծ պատմություն փոքր քաղաքում» ֆիլմում՝ ստանձնելով գլխավոր հերոսի ընկերոջ դերը։
** «Մի վախեցիր» ֆիլմ, գլխավոր հերոս՝ Արման
* 2007 «Ոչինչ չի մնա» ֆիլմ, հերոս՝ Արսեն։
* 2008 «Սպանված աղավնի» ֆիլմ, Նար-Դոսի համանուն վեպի մոտիվներով, հերոս՝ Ռուբեն Թուսյան։
* 2009 «Տաքսի Էլի լավ ա» կատակերգական կինոնկար, հերոս՝ «Ծանոթ և անծանոթ սեր» նովելում։
* 2010 «Խաչագողի հիշատակարանը» ֆիլմ, Րաֆֆու համանուն վեպի մոտիվներով, հերոս՝ Րաֆֆի։
**«Համերկրացի» (“Земляк”) ֆիլմ։
* 2011 «Հինգ հարսնացու» ռուսական ֆիլմ, հերոս՝ Գերմանիայում ծառայող զինվոր Գարիկ։
* 2012 «Poker.am» ֆիլմ, հերոս՝ քաղաքի ամենալավ պոկեր խաղացող Դավիթ։
* 2013 «Գարեգին Նժդեհ» ֆիլմ, հերոս՝ Սիսիանի զորահրամանատար Պողոս Տեր-Դավթյան։
**«Խաղից դուրս» կրիմինալ դրամա, հերոսներ՝ տարբեր զույգ եղբայրներ, մեկը՝ հանցագործ աշխարհից, մյուսը՝ ոստիկան։
* 2014 «Անահիտ» մուլտֆիլմ, հերոս՝ Վաչագան արքա
* 2015 «Մեր սրտի տնակը» (Домик в сердце) ֆիլմ, հերոս՝ վարորդ Արթուր
*2015 «Սիրո գործակից» ֆիլմ հերոս` Բագրատ
* 2016 «3 շաբաթ Երևանում» ֆիլմ
*2017 «Եղնիկների կածանը» (15-մասանոց հեռուստասերիալ) հերոս՝ օդաչու Դավիթ։
* 2018 «Փողոցի շները» (16 մասանոց ֆիլմ) հերոս՝ Ռոբ։
*2018 «Հարճը» (գեղարվեստական ֆիլմ) հերոս`Տրդատ
*2018 «Ա.Կ.Ա» (գեղարվեստական ֆիլմ) հերոս`Արթուր
*2019 «Քաոս» (16 մասանոց ֆիլմ)
* 2019 «Վերջին ուսուցիչը» (գլխավոր հերոս ` Վահան)
* 2019 «Թողություն» (գլխավոր հերոս՝ Գաբրիել)
* 2019 «Անհայտ բաժանորդ» (Էդգար)
*2019 «Անատոլիական պատմություն» (Սուլեյման Ղազի)
*2019 «Չվերթ N1»
*2020 «Անուշ անավարտ օպերա» 
*2021 «Առաջին սիրո երգը» (Արսեն Վարունց)
*2021 «Դիմակահանդես» շոու
*2022 «Դիմակահանդես 2» շոու ծրագիր
*2023 «Hotel grand» (Առնո)
*2024 «մեդալի հակառակ կողմը»
*2025 «Վազգեն վերջին սպարապետ» (Վազգեն Սարգսյան)

## Պարգևներ և կոչումներ
2012 թվականի հունվարին Խորեն Լևոնյանը նշանակվեց «Երևան» հեռուստաֆիլմերի ստուդիայի տնօրեն։ Նրա ղեկավարությամբ ստուդիայում իրականացվում են հին ժապավենների վերականգնման, ֆիլմերի և հաղորդումների թվայնացման աշխատանքներ։ 2013 թվականին պարգևատրվել է Մովսես Խորենացու մեդալով։

Ազգային կինոյի «ՀԱՅԱԿ-2013» մրցանակաբաշխությանը Խորեն Լևոնյանը հաղթող ճանաչվեց «Երկրորդական դերի լավագույն դերասան» անվանակարգում՝ «Գարեգին Նժդեհ» ֆիլմում դերակատարության համար։

Կինոյի և թատրոնի բնագավառում ունեցած վաստակի համար 2017 թվականին արժանացել է Հայաստանի վաստակավոր արտիստի կոչմանը։

## Ծանոթագրություններ

## Արտաքին հղումներ
* Խորեն Լևոնյան. «Ինչպես կասեր մեծն Շեքսպիրը՝ «ես սիրուց զուրկ եմ»»
* ZARK Foundation, Խորեն Լևոնյան
* Խորեն Լևոնյան 

Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Հայ դերասաններ
Կատեգորիա:Հայ հաղորդավարներ